तेलंगाना में 119 सदस्यीय विधानसभा के लिए सात दिसम्बर को होने वाले चुनाव के लिए महागठबंधन का कांग्रेस हिस्सा है. इस गठबंधन में कांग्रेस, टीडीपी, भाकपा और तेलंगाना जन समिति (टीजेएस) शामिल है. कांग्रेस ने अपने सहयोगी दलों के लिए 25 सीटें छोड़ने का निर्णय किया है जिसमें टीडीपी के लिए 14, टीजेएस के लिए आठ और भाकपा के लिए तीन सीटें हैं. टीडीपी ने भी नौ उम्मीदवारों की अपनी पहली सूची सोमवार को देर रात जारी की थी.